শিক্ষকরা জানান, উপজেলা শিক্ষা কর্মকর্তা ও সহকারী শিক্ষা কর্মকর্তাদের উপস্থিতিতে সরকারি প্রাথমিক বিদ্যালয়ের প্রধান শিক্ষকদের মাসিক সমন্বয় সভা মঙ্গলবার সকাল ১০ টা থেকে দুপুর দেড়টা পর্যন্ত চলে। দেড়টা থেকে ১ ঘন্টা বিরতির পর সভার দ্বিতীয় পর্বে দুপুর আড়াইটার সময় জেলা প্রাথমিক শিক্ষা কর্মকর্তা আব্দুল কাদের শিক্ষক ও উপজেলা শিক্ষা কর্মকর্তাদের সঙ্গে কথা বলার জন্য সভাস্থলে আসেন। সভার শুরুতেই তিনি শিক্ষকদের উপস্থিতি নিশ্চিত করতে স্কুলের নাম ধরে ‘রোল কল’ করেন। এসময় তিনি সদর উপজেলার ২১২টি সরকারী প্রাথমিক স্কুলের নাম ডাকেন। নাম ডাকাকালেই অনেকে উপস্থিত হন।